ऐसे में भारतीय अर्थव्यवस्था को पहले से सक्षम और भरोसेमंद बताने वाली रैंकिंग मोदी सरकार के साथ-साथ उद्योग-व्यापार जगत के लिए भी एक खुशखबरी है. दक्षिण एशियाई देशों में भारत को सबसे ऊंची रैंकिंग मिली है. पिछले तीन वषों में भारत ने इसमें 65 पायदान की अनूठी छलांग लगाई है. भारत के आकार और जटिलता वाले कुछ ही देशों को ऐसी सफलता मिली है. इस सूचकांक में सुधार ‘मेक इन इंडिया’ के लिए इसलिए बेहद महत्वपूर्ण है. क्योंकि व्यापार के लिए माहौल बनाने में धारणा का अहम योगदान होता है. इसके लिए लागू किए गए सुधार दर्शाते हैं कि हमने व्यापार के लिए स्वयं को उदार बनाया है. परिवर्तनवादी बने हैं.